**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. október 19-én tartandó rendkívüli**

**képviselő-testületi ülésére**

Az előterjesztés tárgya: **Polgármesterre vonatkozó cafetéria szabályzat elfogadásáról**

Melléklet: -

Az előterjesztés előadója: Dr. Kórik Zsuzsanna jegyző

Az előterjesztést készítette: Dr. Köblös Ibolya köztisztviselő

Az előterjesztés ügyiratszáma: TPH/2172-…../2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2021. október 15.

**Dr. Köblös Ibolya s.k.**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**- a Képviselő-testülethez -**

**Polgármesterre vonatkozó cafetéria szabályzat elfogadásáról**

**Tisztelt Képviselő-testület!**

Aközszolgálati tisztviselőkről szóló 2011. évi CXCIX. törvény (a továbbiakban: Kttv.) 151. § (1) bekezdése alapján a köztisztviselők cafetéria juttatásra jogosultak. A Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) 73. § *„A polgármesteri tisztség ellátásával kapcsolatos egyéb rendelkezéseket a közszolgálati tisztviselőkről szóló törvény állapítja meg.”* A Kttv. 225/L. § (1) *„A polgármesteri foglalkoztatási jogviszonyra megfelelően alkalmazni kell a 151. §-át”*, vagyis cafetéria juttatásban kell részesíteni a főállású polgármestert is.

A Szabolcs-Szatmár-Bereg Megyei Kormányhivatal Hatósági Főosztály- Törvényességi Felügyeleti Osztálya szakmai konzultációt kezdeményezett Tiszavasvári Város Önkormányzata Képviselő-testülete Pénzügyi és Ügyrendi Bizottságának „A polgármesterre vonatkozó cafeteria szabályzat elfogadásáról” szóló 25/2021. (VII.27.) határozata ellen.

A szakmai konzultáció eredményeként megállapításra került, hogy fenti határozat jogszabálysértő, annak hatályon kívül helyezése szükséges, ugyanis a közszolgálati tisztviselőkről szóló 2011. évi CXCIX törvény 225/J.§ (1) bekezdése szerint a képviselő-testület a **polgármester foglalkoztatási jogviszonyával, fegyelmi és kártérítési felelősségének megállapításával kapcsolatos hatáskörét nem ruházhatja át**.

**A Kttv. 225/A.§ (1) bekezdése szerint a polgármester tekintetében a képviselő-testület gyakorolja a munkáltatói jogokat, így a polgármesteri cafetéria szabályzat elfogadására is a képviselő-testület jogosult.**

Fentiek alapján Tiszavasvári Város Önkormányzata Képviselő-testülete 16/2021. (X.01.) önkormányzati rendeletében Tiszavasvári Város Önkormányzata Képviselő-testülete szervezeti és működési szabályzatáról szóló [1/2019. (II.1.) önkormányzati rendelet](https://or.njt.hu/onkormanyzati-rendelet/2019-1-SP-1525)ét módosította, és hatályon kívül helyezte a rendelet 4. melléklet 2. pont 3. alpontját, amely azt tartalmazta, hogy a Pénzügyi és Ügyrendi Bizottság átruházott hatáskörben gyakorolta a polgármester esetében az egyéb munkáltatói jogokat.

A Kttv. nem tesz különbséget munkáltatói és egyéb munkáltató jog között, egy fogalmat használ, így fentebb hivatkozott jogszabályhelyek alapján megállapítható, hogy a munkáltatói jogok gyakorlására – így a cafetéria szabályzat elfogadására is - a polgármester esetében a képviselő-testület jogosult, és ez a képviselő-testület át nem ruházható hatáskörébe tartozik.

Mindezek alapján kérem a tisztelt képviselő-testületet, hogy a polgármesterre vonatkozó cafetéria szabályzatot elfogadni szíveskedjen.

**Dr. Kórik Zsuzsanna**

**jegyző**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATÁNAK**

**…./2021. (X…..) számú**

**határozata**

**Polgármesterre vonatkozó cafetéria szabályzat elfogadásáról**

Tiszavasvári Város Önkormányzatának Képviselő-testülete a polgármester 2021. évre vonatkozó cafetéria szabályzatát a melléklet szerinti tartalommal határozza meg.

Felkéri Tiszavasvári Város Jegyzőjét, hogy a döntésről tájékoztassa a polgármestert.

**Határidő**: azonnal **Felelős**: Dr. Kórik Zsuzsanna jegyző

**…./2021. (X…..) számú Kt. határozat melléklete**

**Tiszavasvári Város Polgármesterére vonatkozó Cafetéria Szabályzat**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 151. §–a, valamint a közszolgálati tisztviselők részére adható juttatásokról és egyes illetménypótlékokról szóló 249/2012.(VIII.31.) Kormányrendelet, továbbá a személyi jövedelemadóról szóló 1995. évi CXVII. törvény (a továbbiakban: Szja. tv.) alapján a polgármester cafetéria-juttatási rendszerét a következők szerint szabályozza a Bizottság:

**I. fejezet**

**Bevezető rendelkezések**

**1.** A Cafetéria Szabályzat (a továbbiakban: Szabályzat) célja a főállású polgármester részére egységes elvek alapján szabályozott, de - a meghatározott kereten belül - az egyéni igényekhez igazodó béren kívüli juttatások biztosítása.

**2.** A cafetéria-juttatási rendszer az Önkormányzat Képviselő-testülete által biztosított keretösszegen és a szabályzatban meghatározott juttatási elemeken belül egyénre szabott választásra ad lehetőséget.

**3**. Nem jogosult a cafetéria rendszerbe tartozó juttatások igénybevételére:

* 1. a polgármester azon időtartam vonatkozásában, amelyre illetményre nem jogosult, feltéve,

hogy a távollét időtartama meghaladja a harminc napot. A harminc napot meghaladó távollét esetében a polgármestert a távollét első napjától kezdve nem illeti meg a juttatás. A távollétek időtartamát – a jogosultság szempontjából – nem lehet összeszámítani.

**4.** A cafetéria rendszer – meghatározott feltételekkel – a következő juttatásokat tartalmazza:

1. Széchenyi Pihenő Kártya (SZÉP Kártya) szálláshely szolgáltatás alszámla;
2. Széchenyi Pihenő Kártya (SZÉP Kártya) vendéglátás alszámla;
3. Széchenyi Pihenő Kártya (SZÉP Kártya) szabadidő alszámla.

A juttatás biztosítása érdekében az alszámlák számlaszámát köteles a Költségvetési és Adóigazgatási Osztályra leadni.

**5.** A **3. pontban** meghatározott esetben, vagy ha a polgármester jogviszonya a tárgyév közben szűnik meg, az időarányos részt meghaladó mértékben igénybe vett cafetéria-juttatás értékét a 4.(b) esetében a távollét vége utáni első munkanapon, illetve a jogviszony megszűnésekor vissza kell fizetni, továbbá – a polgármester választása szerint, ha a juttatás természete ezt lehetővé teszi – vissza kell adni (a továbbiakban együtt: visszafizetés). A visszaadás a Szép Kártya esetén azt jelenti, hogy a polgármester hozzájárul, hogy a különbözet összegét a számlán lévő egyenleg terhére visszavegye a munkáltató. Nem kell visszafizetni a cafetéria-juttatás értékét, ha a jogviszony a polgármester halála miatt szűnik meg.

Amennyiben a polgármester foglalkoztatási jogviszonya év közben keletkezik a polgármester számára – választása szerint a 4. pontban meghatározott juttatásokból- a tárgyévben meghatározott cafetéria juttatás időarányos része jár az ***1.1. számú függelékben*** tett nyilatkozatban foglaltaknak megfelelően. Olyan cafetéria juttatás esetében, amire a polgármester annak kifizetése vagy átadása előtt válik jogosulatlanná, a polgármester választása szerint, az általa tett nyilatkozat alapján kerül visszavonásra a jogosulatlan időszakra járó juttatás a cafetéria teljes összegéből.

**II. fejezet**

**A cafetéria-juttatásokra vonatkozó közös szabályok**

***1. A cafetéria-juttatásokra felhasználható éves keretösszeg megállapítása***

(1) A cafetéria-juttatásokra igénybe vehető **2021. évi** keretösszeg bruttó **231.900**,-**/fő/év,** mely évente, a költségvetési rendeletben kerül meghatározásra. A cafetéria-juttatás éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is.

(2) Az éves keretösszeg egy naptári évben a Szabályzatban meghatározott juttatási elemek igénybe vételére használható fel.

(3) A tárgyévben igénybe nem vett összeg nem vihető át a következő évre. A polgármester a tárgyévben igénybe nem vett összeg felhasználásáról november 30-ig írásban nyilatkozik, melyet a Jegyzőhöz kell benyújtani ***(3. sz. függelék).***

(4) A keretösszeget a jogviszony időtartamával arányosan kell megállapítani – az adott év naptári napjai számának figyelembe vételével, ­– amennyiben a polgármester jogviszonya a tárgyévben keletkezik, vagy szűnik meg.

***2. A cafetéria-juttatási elemek kiválasztása***

(1) A cafetéria-juttatások éves keretösszegén belül választható elemek maximális összegéről és a cafetéria-juttatások igénybe vételének részletes szabályairól a munkáltató nevében átruházott hatáskörben a Pénzügyi és Ügyrendi Bizottság évente előzetesen – elektronikus közzététel útján a helyben szokásos módon – tájékoztatja a polgármestert.

(2) A polgármester tárgyév 2021. április 1-ig a köztisztviselői törvény vonatkozásának szabályozása szerint nyilatkozik a tárgyévre vonatkozóan a részére megállapított keretösszeg felhasználásáról, az általa választott cafetéria-juttatási elemekről és mértékéről. A Cafetéria Nyilatkozat a Hivatal által biztosított informatikai alkalmazáson, a „Z” meghajtó Cafeteria mappában érhető el, melyet elektronikus úton e-mail formájában vagy a „Z” meghajtóra feltöltve kell eljuttatni.

(3) Az a polgármester, akinek a cafetéria jogosultsága év közben keletkezik, az első munkában töltött napot követő 10 munkanapon belül köteles nyilatkozni a részére megállapított keretösszeg felhasználásáról. A polgármesterre irányadó cafetéria-juttatások mértékéről, jogcíméről és cafetéria elemekről a munkáltató előzetesen tájékoztatást ad.

(4) A Cafetéria Nyilatkozat határidőben történő megtételét önhibájából elmulasztó polgármester a Jegyző által meghatározott juttatásra jogosult.

(5) A Cafetéria Nyilatkozat határidőben történő megtételét önhibáján kívül elmulasztó polgármester, az akadályoztatása megszűnését követő legfeljebb 5 munkanapon belül köteles a Nyilatkozatot a (2) bekezdésben szabályozott módon a Jegyzőhöz eljuttatni.

(6) A cafetéria-juttatásokra vonatkozó választás érvényessége egy naptári évre szól, módosításra év közben nincs lehetőség.

(7) A polgármester az egyes cafetéria-juttatások elemeiből kizárólag a kedvezményes adózás adható értékéig, az ***1. számú függelékben*** meghatározottak figyelembevétele mellett választhat.

(8) A polgármester által fel nem használt összeg pénzbeli megváltására nincs lehetőség.

**3. *Eljárás a jogviszony megszűnése esetén***

(1) A polgármester köteles az utolsó munkában töltött napon a részére nyújtott cafetéria összeggel elszámolni a Pénzügyi és Ügyrendi Bizottságnak, ha a jogviszonya év közben szűnik meg.

(2) A cafetéria-juttatási keret tárgyévre vonatkozó – jogviszonya időtartamával időarányosan megállapított – mértékénél kevesebbet igénybe vevő polgármester részére a különbözet – a polgármester által a ***3. számú függelék*** szerinti nyilatkozatban meghatározott módon – kiadásra kerül.

(3) A (2) bekezdésben foglaltak megfelelően irányadók abban az esetben is, ha a polgármester jogosultsága év közben szűnik meg.

**III. fejezet**

**A cafetéria-juttatásokra vonatkozó különös szabályok**

***1. Széchenyi Pihenőkártya (SZÉP Kártya)***

(1) Az Önkormányzat a polgármesternek – e cafetéria elem választása esetén - Széchenyi Pihenőkártyát biztosít műanyag azonosító (elektronikus utalványkártya) formájában.

(2) A juttatás értéke a polgármester számára évente az Szja. tv. 71. §–ban meghatározott mértékéig terjedhet.

(3) A SZÉP Kártya beszerzését és átadását a Jegyző végzi.

(4) A SZÉP Kártya felhasználásából eredő juttatást szálláshely szolgáltatás, szabadidő és vendéglátás finanszírozására lehet fordítani az ***1, 1.1 számú függelékben*** szereplő nyilatkozatba foglaltaknak megfelelő összegben.

A SZÉP kártyára a nyilatkozatban foglalt összeg 100 százaléka 2021. június 30. napjáig kerül kerül átutalásra.

Azon polgármester esetében, akiknek a jogviszonya 2021. július 1-én vagy azután keletkezik a nyilatkozatban foglalt összeg egy összegben kerül átutalásra 2021. szeptember 30. napjáig.

Azon polgármester esetében, akiknek a jogviszonya 2021. október 1-jén vagy azután keletkezik a SZÉP kártyára a nyilatkozatban foglalt összeg egy részletben 30 napon belül vagy legkésőbb 2021. december 31-ig kerül átutalásra.

(5) A SZÉP Kártya felhasználására vonatkozó egyéb rendelkezéseket az 76/2018. (IV.20.) Kormányrendelet tartalmazza.

**IV. fejezet**

A Cafetéria juttatással kapcsolatos valamennyi adminisztrációs feladatot és jelentési kötelezettséget a Jegyző végzi.

**V. fejezet**

E Szabályzat **2021. március 26-án** lép hatályba, rendelkezéseit **2021. évre kell alkalmazni.**

Tiszavasvári, 2021. március 25.

***1. számú függelék***

**Nyilatkozat a Cafetéria keret felhasználásáról**

Polgármester neve:……………………………………………………………………………..

Felhasználható bruttó keret: 231.900 Ft/év

Polgármester pénzintézeti számlaszáma:………………………………………………………

|  |  |  |  |
| --- | --- | --- | --- |
| **Széchenyi Pihenő Kártya** | | | **Nettó összesen (Ft)** |
| **Szálláshely (Ft)** | **Vendéglátás (Ft)** | **Szabadidő**  **(Ft)** |
|  |  |  | 201.652 |

A szálláshely alszámla felhasználható kerete maximum nettó **400.000,-Ft** lehet.

A vendéglátás alszámla felhasználható kerete maximum nettó **265.000,-Ft** lehet.

A szabadidő alszámla felhasználható kerete maximum nettó **135.000,-Ft** lehet.

Nyilatkozom, hogy a fenti táblázatban feltüntetett Cafetéria elemeket a változtatás szándéka nélkül választom a 2021. évi Cafetéria keretem terhére.

Kelt, ………………………………………..

………………………………….

**polgármester**

A nyilatkozat egy példányát a magánszemélyeknek az elévülési idő (5 év) lejártáig őrizni kell.

***1.1. számú függelék***

**Nyilatkozat a Cafetéria keret felhasználásáról év közben belépő, illetve megszűnő jogviszonnyal rendelkező, valamint tartósan távol lévő (30 napot meghaladó távollét) polgármester esetén**

Polgármester neve:……………………………………………………………………………..

Felhasználható bruttó keret …………...-Ft/év

Az éves felhasználható bruttó keret:……………………naptól……………………………napig tartó időszakra járó időarányos része……………………Ft.

Polgármester pénzintézeti számlaszáma:………………………………………………………

|  |  |  |  |
| --- | --- | --- | --- |
| **Széchenyi Pihenő Kártya** | | | **Nettó összesen (Ft)** |
| **Szálláshely (Ft)** | **Vendéglátás (Ft)** | **Szabadidő**  **(Ft)** |
|  |  |  |  |

A szálláshely alszámla felhasználható kerete maximum nettó **400.000,-Ft** lehet.

A vendéglátás alszámla felhasználható kerete maximum nettó **265.000,-Ft** lehet.

A szabadidő alszámla felhasználható kerete maximum nettó **135.000,-Ft** lehet.

Nyilatkozom, hogy a fenti táblázatban feltüntetett Cafetéria elemeket a változtatás szándéka nélkül választom a 2021. évi Cafetéria keretem terhére.

Kelt, ………………………………………..

………………………………….

**polgármester**

A nyilatkozat egy példányát a magánszemélyeknek az elévülési idő (5 év) lejártáig őrizni kell.

***2. számú függelék***

**NYILATKOZAT**

**a cafetéria-tartozás illetményből (munkabérből) történő levonásához**

|  |  |
| --- | --- |
| **Név:** |  |
| **Szül. hely, idő:** |  |
| **Adóazonosító jel:** |  |

Hozzájárulok, ahhoz, hogy a munkáltató-nál fennálló jogviszonyom / a cafetéria-jogosultságom megszűnése, valamint a távollétem 30 napot meghaladó időtartama esetén az időarányos cafetéria keretem túllépése miatti, jogalap nélkül felvett juttatások összege, valamint ezek adó-és járulékterhe az illetményemből (munkabéremből) levonásra kerüljön. [[1]](#footnote-1)

**Kelt:………………………………………**

…………………………………………………..

**polgármester**

**A nyilatkozatot átvettem**

**Kelt:……………………………………..**

…………………………………………………..

**munkáltató**

# *3. számú függelék*

NYILATKOZAT

**20…. évben igénybe nem vett cafetéria összeg felhasználásáról**

|  |  |
| --- | --- |
| **Polgármester neve:** |  |
| **Lakcíme:** |  |
| **Adóazonosító jele:** |  |
| **Hivatali egység:** |  |

Nyilatkozom, hogy 20 … . évben a fel nem használt cafetéria összeget, az alábbi juttatási elemekben kívánom igénybe venni:

Kelt, ………………………………………

.........................................

**polgármester**

A nyilatkozat egy példányát a magánszemélyeknek az elévülési idő (5 év) lejártáig őrizni kel

1. A nyilatkozat egy példányáta magánszemélynek az elévülési idő (5 év) lejártáig őrizni kell. [↑](#footnote-ref-1)